google/wiki40b huggingface dataset:
Live at Luna Park

CD 1

1. Bridges in the Sky (Petrucci, Rudess, Myung) - 11:00

2. 6:00 (Petrucci, LaBrie, Moore, Myung, Portnoy) - 5:55

3. The Dark Eternal Night (Petrucci, LaBrie, Rudess, Myung, Portnoy) - 10:09

4. This Is the Life (Petrucci, Rudess) - 7:02

5. The Root of All Evil (Petrucci, LaBrie, Rudess, Myung, Portnoy) - 9:29

6. Lost Not Forgotten (Petrucci, Rudess, Myung, LaBrie) - 9:58

7. Drum Solo (Mangini) - 6:16

8. A Fortune in Lies (Petrucci, Dominici, Moore, Myung, Portnoy) - 5:20

9. The Silent Man (Petrucci) - 4:15

10. Beneath the Surface (Petrucci) - 5:29

CD 2

1. Outcry (Petrucci, Rudess, Myung) - 11:30

2. Piano Solo (Rudess) - 3:04

3. Surrounded (Petrucci, LaBrie, Moore, Myung, Portnoy) - 6:05

4. On the Backs of Angels (Petrucci, Rudess, Myung) - 8:32

5. War Inside My Head (Petrucci, Rudess, Myung, Portnoy) - 2:15

6. The Test That Stumped Them All (Petrucci, Rudess, Myung, Portnoy) - 4:55

7. Guitar Solo (Petrucci) - 8:39

8. The Spirit Carries On (Petrucci, LaBrie, Rudess, Myung, Portnoy) - 7:54

9. Breaking All Illusions (Petrucci, Rudess, Myung) - 12:43

10. Metropolis Pt. 1: The Miracle and the Sleeper (Petrucci, LaBrie, Moore, Myung, Portnoy) - 12:46

CD 3

1. These Walls (Petrucci, LaBrie, Rudess, Myung, Portnoy) - 7:28

2. Build Me Up, Break Me Down (Petrucci, Rudess, Myung, LaBrie) - 7:03

3. Caught in a Web (Petrucci, LaBrie, Moore, Myung, Portnoy) - 5:41

4. Wait for Sleep (Moore) - 2:51

5. Far from Heaven (Petrucci, Rudess, LaBrie) - 4:07

6. Pull Me Under (Petrucci, LaBrie, Moore, Myung, Portnoy) - 8:31
Ομάδα Καλαθοσφαίρισης Πανεπιστημίου Αθηνών

Η ομάδα μπάσκετ του Πανεπιστημίου Αθηνών συμμετείχε στα χρόνια του μεσοπολέμου στα πρωταθλήματα και κατέκτησε το πανελλήνιο πρωτάθλημα. Στη συνέχεια διαλύθηκε.

Ιστορικές αναφορές

Η ομάδα καλαθοσφαίρισης του Πανεπιστημίου Αθηνών σχηματίστηκε 1932 και έπαιξε σπουδαίο ρόλο στην εξέλιξη του αθλήματος στην προπολεμική περίοδο. 
Το 1933 και το 1934 κατέκτησε το πρωτάθλημα Αθηνών αλλά την επόμενη χρονιά αποχώρησε λόγω διαφωνιών με τον διευθυντή του πανεπιστημιακού γυμναστηρίου. Το 1936 το Πανεπιστήμιο δημιούργησε και πάλι αξιόλογη ομάδα κέρδισε το πρωτάθλημα Αθηνών, αλλά δεν πήρε μέρος στο πανελλήνιο, που έγινε στη Θεσσαλονίκη. Το 1937 το Πανεπιστήμιο κατέκτησε το Πανελλήνιο Πρωτάθλημα κερδίζοντας στον τελικό τη Νήαρ Ηστ.
The Artist

Πλοκή

Το 1927 ο γοητευτικός και μεγάλος κινηματογραφικός αστέρας του βωβού κινηματογράφου του Χόλιγουντ, Ζωρζ Βαλεντίν, αρχίζει να συνειδητοποιεί πως η καριέρα του φτάνει στο τέλος της καθώς ο ήχος έχει αρχίσει να εισέρχεται στις ταινίες. Ταυτόχρονα, μια νέα, όμορφη και φιλόδοξη ηθοποιός, η Πέπι Μίλερ, θα κάνει το όνειρό της πραγματικότητα καθώς θεωρείται μία από τις πλέον υποσχόμενες εκπροσώπους του ομιλούντος κινηματογράφου. Ο Βαλεντίν παλαιότερα είχε βοηθήσει τη Πέπι και τώρα αναρωτιέται αν υπάρχει η δυναότητα να διατηρηθεί μια ειλικρινής σχέση ανάμεσά τους.

Παραγωγή

Ο σκηνοθέτης Μισέλ Χαζαναβίσιους επιθυμούσε να φτιάξει μια βωβή ταινία για πολλά χρόνια, κυρίως εξαιτίας του θαυμασμού του για πολλούς δημιουργούς που μεσουράνησαν την εποχή εκείνη. Σύμφωνα με τον ίδιο, η επιθυμία του να γυρίσει μια ταινία χωρίς διαλόγους, στην αρχή δεν είχε πολλούς υποστηρικτές, αλλά μετά την εισπρακτική επιτυχία των ταινιών OSS 117: Cairo, Nest of Spies και OSS 117: Lost in Rio, παραγωγοί άρχισαν να εκφράζουν ενδιαφέρον. Ο Χαζαναβίσιους έκανε εκτενή έρευνα για το Χόλιγουντ της δεκαετίας του '20 και μελέτησε ταινίες του βωβού κινηματογράφου ωστε να βρει τις σωστές τεχνικές για να κάνει κατανοητή την ταινία χωρίς να χρησιμοποιήσει λόγια.

Box office

Mε προϋπολογισμό 15.000.000 δολάρια, το The Artist έκανε άνοιγμα τριημέρου στην 29η θέση με 204,878 δολάρια. Στο αμερικανικό box office απέφερε 44,6 εκατομμύρια δολάρια, στη Γαλλία 26,2 εκατομμύρια δολάρια και στον υπόλοιπο κόσμο 88,7 εκατομμύρια δολάρια. Παγκοσμίως συγκέντρωσε 133,4 εκατομμύρια δολάρια.
Κύπελλο Ισπανίας ποδοσφαίρου ανδρών 1939

Το κύπελλο Ισπανίας 1939 ήταν η 35η φορά που διοργανώθηκε το κύπελλο.
Carolus Rex

Βραβεία

Carolus Rex (άλμπουμ)
Πολωνία (ZPAV Certification): Χρυσός 
Σουηδία (GLF Certification): Πλατινένιος
Άγιος Μάμας

Βίος

Γεννήθηκε στην Παφλαγονία της Μικράς Ασίας το 260 μ.Χ. από γονείς Χριστιανούς, οι οποίοι συνελήφθησαν για τη χριστιανική τους δράση και φυλακίστηκαν. Ο Άγιος γεννήθηκε στη φυλακή και επειδή οι γονείς του, ο Θεόδοτος και η Ρουφίνα, πέθαναν εκεί, ανέλαβε να τον μεγαλώσει κάποια γυναίκα που ονομαζόταν Αμμία Ματρώνα. Αυτή ήταν ευσεβής Χριστιανή και σε αυτήν οφείλεται το όνομα του Αγίου. Η παράδοση λέει ότι ο μικρός συνήθιζε να τη φωνάζει «μάμα».
Κατά την εφηβική του ηλικία ο Μάμας συνελήφθη από ειδωλολάτρες, που τον υπέβαλαν σε βασανιστήρια. Τελικά του κρέμασαν στο λαιμό ένα σιδερένιο ραβδί και τον έριξαν στο νερό για να πνιγεί. Κατά θαυματουργό τρόπο ο Άγιος επέζησε αλλά πιάστηκε ξανά από τους βασανιστές του και ρίχτηκε σε αναμμένη κάμινο. Και αυτήν τη φορά κατάφερε να βγει σώος. Όταν έριξαν επάνω του άγρια ζώα, τα τελευταία όχι μόνο δεν τον κατασπάραξαν αλλά ούτε και τον πείραξαν. Σύμφωνα με την παράδοση ένα λιοντάρι τον δέχθηκε στη ράχη του και τον μετέφερε μακρά των άλλων θηρίων, εξ ου και η θεματογραφία της αγιογράφησης του. Τελικά, οι εχθροί του αποφάσισαν να τον εκτελέσουν με τρίαινα. Το φονικό όργανο διαπέρασε τα σπλάγχνα του Αγίου, ο οποίος και παρέδωσε το Πνεύμα.
Σε ανάμνηση των παραπάνω και σύμφωνα με τα απελατικά δημώδη άσματα του Βυζαντίου την εικόνα του Αγίου Μάμα έφεραν τα απελατίκια (οι ράβδοι) που κρατούσαν οι απελάτες.
Σήμερα πολλοί ναοί στην Ελλάδα αλλά και στην Κύπρο είναι αφιερωμένοι στον Άγιο Μάμα(ντα). Η φήμη του Αγίου και η απόδοση τιμών προς αυτόν εξαπλώθηκε από την Καππαδοκία στη Χίο, στην Κωνσταντινούπολη αλλά και στη Μακεδονία. Στη Χαλκιδική, σε ένα από τα χωριά που έχουν το όνομά του, λαμβάνει χώρα κάθε χρόνο μεγάλη εμποροπανήγυρη, στις αρχές Σεπτεμβρίου. Στους βυζαντινούς χρόνους ο Άγιος Μάμας ήταν ο προστάτης των Μαρδαϊτών στην Κύπρο. Οι τελευταίοι διέδωσαν τη φήμη του και την απόδοση τιμών προς αυτόν έπειτα από τις αραβικές επιδρομές. 
Τμήμα της Αγίας Κάρας βρίσκεται στην Ελλάδα στο Κάστρο Ηλείας (το ομώνυμο χωριό του Ιστορικού Κάστρου Χλεμουτσίου του Δήμου Ανδραβίδας - Κυλλήνης) όπου και εορτάζεται η μνήμη του Αγίου στις 2 Σεπτεμβρίου με πανηγυρικό Εσπερινό και Θεία Λειτουργία.

Λαογραφία

Ο Άγιος Μάμας στις ελληνικές δοξασίες φαίνεται να σχετίζεται με τους αρχαίους θεούς προστάτες των ποιμένων. Συγκεκριμένα στη Σκύρο, που ανθούσε άλλοτε η κτηνοτροφία, στην εορτή του Αγίου οι βοσκοί αφιέρωναν διάφορα σφάγια.
 
Στην εκκλησία του Αγίου που έκτισαν οι Σκυριανοί, κατά την τοπική παράδοση, σε σημείο που εμφανίσθηκε ο Άγιος σε κάποιον ποιμένα, κάθε χρόνο ανήμερα της μνήμης του κάνουν μεγάλο πανηγύρι με προσφορές και θυσίες αρνιών που τα σφάζουν κάτω από μια παρακείμενη καρυδιά και στη συνέχεια ακολουθεί το γλέντι.
Πέρα από την Ελλάδα και την Κύπρο, τιμάται και σε άλλες χώρες, όπως στο Λίβανο, την Ιταλία και την Ισπανία. Στην Ισπανία, και συγκεκριμένα στο Μπιλμπάο, το γήπεδο της ομάδας της πόλης Αθλέτικο Μπιλμπάο, έχει πάρει από αυτόν το όνομά του (Σαν Μαμές - San Mamés), καθώς βρίσκεται δίπλα από μία εκκλησία προς τιμήν του, ενώ οι παίκτες της ομάδας αποκαλούνται με το προσωνύμιο "τα λιοντάρια" (Los leones), αναφορά στο μαρτύριο του.
Λιβύη (μυθολογία)

Ελληνική Μυθολογία

Στην ελληνική μυθολογία, η Λιβύη ήταν κόρη του Έπαφου, γιου του Δία και της Ιούς, και της Μέμφιδας, κόρης του Νείλου. Ο Έπαφος αργότερα έδωσε το όνομα της κόρης του στην περιοχή που γειτνίαζε δυτικά με τη χώρα της Αιγύπτου. Με τον Ποσειδώνα απέκτησε δυο δίδυμους γιους, το Βήλο και τον Αγήνορα. Ως παιδιά της Λιβύης αναφέρονται από άλλους και η μυθική Λάμια και ο Λέλεγας.

Ρωμαϊκή Μυθολογία

Η Λιβύη ως μορφή απαντάται και στη ρωμαϊκή μυθολογία. Σύμφωνα με αυτή, η Λιβύη είναι κόρη του Έπαφου και της Κασσιόπειας, η οποία αφού έσμιξε με τον Νεπτούνους, απέκτησε τον Βούσιρι.
InterRail

InterRail ονομάζεται εισιτήριο τρένου το οποίο δίνει τη δυνατότητα να γυρίσει κανεις σχεδόν ολόκληρη την Ευρώπη. Οι χώρες τις οποίες μπορείς να επισκεφτείς είναι οι παρακάτω: Αυστρία, Βέλγιο, Βοσνία Ερζεγοβίνη, Βουλγαρία, Κροατία, Τσεχία, Δανία, Φινλανδία, Γαλλία, Βόρεια Μακεδονία, Γερμανία, Μεγάλη Βρετανία, Ελλάδα, Ουγγαρία, Ιταλία, Λουξεμβούργο, Μαυροβούνιο, Ολλανδία, Νορβηγία, Πολωνία, Πορτογαλία, Ιρλανδία, Ρουμανία, Σερβία, Σλοβακία, Σλοβενία, Ισπανία, Σουηδία, Ελβετία, Τουρκία.

Δικαίωμα Συμμετοχής

Το εισιτήριο απευθύνεται στους κατοίκους της Ευρώπης. Παρ'όλα αυτά δεν είναι έγκυρο το εισιτήριο, για να επισκεφτείς την χώρα από την οποία προέρχεσαι.

Τύποι Εισιτηρίων

Συνεχόμενο για χρονικό διάστημα ενός μήνα, για χρονικό διάστημα 22 ημερών, 15 ημερών, ευέλικτο για 5 ημέρες εντός 10 ημερών, για 10 ημέρες εντός 22 ημερών.
Απαραίτητη η κράτηση εισιτηρίων 3 μήνες πριν από την ημερομηνία ταξιδιού.
2681 Οστρόφσκι

Φυσικά χαρακτηριστικά

Ο φασματικός τύπος του Οστρόφσκι είναι Xk. Τα υπόλοιπα φυσικά χαρακτηριστικά του είναι άγνωστα.
Γιάννης Σπάρτακος

Βιογραφία

Γεννήθηκε στις 7 Ιανουαρίου 1914 στην Αθήνα. Διδάχθηκε πιάνο από μικρή ηλικία. Σπούσασε στο Ελληνικό Ωδείο με τη Σοφία Σπανούδη και θεωρητικά με τον Αλέκο Κόντη. Ως έφηβος συνόδευε τις προβολές βουβών ταινιών σε κινηματογράφο των Αθηνών. Τη δεκαετία του 1930 ξεκίνησε την καθαρά επαγγελματική του καριέρα ως πιανίστας στα βαριετέ και στα καμπαρέ της εποχής. Το 1940 γνώρισε τη Ρένα Βλαχοπούλου, με την οποία συνεργάστηκε για πρώτη φορά, αλλά η καλλιτεχνική επαφή τους διακόπηκε λόγω του Ελληνοϊταλικού πολέμου και της επιστράτευσης. Συναντήθηκαν πάλι στη διάρκεια της Κατοχής και συνεργάστηκαν σε επιθεωρήσεις του Αλέκου Σακελλάριου και του Χρήστου Γιαννακόπουλου, με μεγάλη επιτυχία. Ο Σπάρτακος άσκησε μεγάλη επίδραση στη διαμόρφωση της φυσιογνωμίας της Βλαχοπούλου ως τραγουδίστριας, η οποία κέρδισε τότε από το κοινό τον τίτλο «βασίλισσα της τζαζ» και ο Σπάρτακος τον αντίστοιχο του «βασιλιά».
Ο Σπάρτακος συνέχισε την καλλιτεχνική παρουσία του στις δεκαετίες 1940-1960, κυρίως ως επικεφαλής μουσικών σχημάτων σε διάσημα κέντρα των Αθηνών, όπως τα «Αστέρια» (όπου η Νανά Μούσχουρη τραγούδησε το 1957 για πρώτη φορά συνοδευόμενη από ορχήστρα)  και το «Κing's Palace», το ξενοδοχείο «Ακροπόλ», αλλά και το κέντρο «Κάστρα» της Θεσσαλονίκης. Παράλληλα, περιόδευε τακτικά και για μεγάλα χρονικά διαστήματα εκτός Ελλάδος, στις ΗΠΑ, στην Ευρώπη και στη Μέση Ανατολή, παίζοντας ακόμη κι ενώπιον του βασιλιά της Αιγύπτου Φαρούκ και του Σάχη της Περσίας. Την περίοδο 1946-1951 περιόδευσε με τη Βλαχοπούλου, η οποία είχε πρωτοτραγουδήσει στην Κατοχή την μετέπειτα παγκόσμια επιτυχία του «Θα σε πάρω να φύγουμε» (στο κινηματοθέατρο «Σινέ Νιους» της Οδού Σταδίου, ο μεταγενέστερος κινηματογράφος «Άστορ»). Το τραγούδια αυτό ηχογραφήθηκε, με τον τίτλο «Greek Βolero», από τη διάσημη ορχήστρα του Κουβανο-ισπανού Σαβιέ Κουγάτ (Ξαβιέ Κουγκάτ) στην Αμερική.
Στις γνωστές συνθέσεις του συγκαταλέγονται τα τραγούδια «Εσένα» (1959), τρίτο βραβείο στο Α΄ Φεστιβάλ Ελληνικού Τραγουδιού (Αθήνα, 1959), με το οποίο καθιερώθηκε ως ερμηνευτής ο Γιάννης Βογιατζής, τα «Τι κρίμα αγάπη μου», «Ένα φιλάκι να σού 'δινα», «Αν είχατε τα μάτια τα δικά μου», «Σιγοψιχαλίζει» κ.άλ. Στον Σπάρτακο ανήκει και το τραγούδι «Θα γυρίσεις ξανά», που υπήρξε η πρώτη ηχογράφηση της Σοφίας Βέμπο το 1935. Ο Σπάρτακος προτίμησε να το δώσει σε εκείνην, παρά στη Σούλα Καραγιώργη, που τότε μεσουρανούσε. Στους παλιότερους καλλιτέχνες που ερμήνευσαν συνθέσεις του περιλαμβάνεται η γνωστή τραγουδίστρια Ροζίτα (Ροσίτα) Σεράνο από τη Χιλή, καθώς και οι Σούλα Καραγιώργη, Πάνος Παπαθανασίου, Δανάη, Ζωίτσα Κουρούκλη. Από τη νεώτερη γενιά, τραγούδια του ερμήνευσαν -μεταξύ άλλων- οι Μαρινέλλα, Τάνια Τσανακλίδου, Μπέσσυ Αργυράκη, ο Δάκης και ο Γιάννης Πετρόπουλος.
Ο Γιάννης Σπάρτακος απεβίωσε στην Αθήνα, στις 31 Ιουλίου 2001, στον Ευαγγελισμό, από οξύ έμφραγμα του μυοκαρδίου.
Άγιοι Ομολογητές (συνοικία Λευκωσίας)

Τοποθεσία

Στα βόρεια συνορεύει με τον Τρυπιώτη, στα ανατολικά με τον Άγιο Αντώνιο, στα νοτιοανατολικά με την Αγλαντζιά, στα νότια με τον Άγιο Δημήτριο (Δήμος Στροβόλου), στα δυτικά με τη Χρυσελεούσα (Δήμος Στροβόλου) και στα βορειοδυτικά με την Έγκωμη και τον Άγιο Ανδρέα.

Ονομασία

Το αρχικό όνομα του χωριού ήταν Μαντεία και υπαγόταν στην πόλη-βασίλειο Λήδρα. Πολλούς αιώνες αργότερα, σε μια σπηλιά στο κέντρο του χωριού, ανακαλύφθηκε μια εικόνα των Αγίων Ομολογητών (Άγιος Γουρίας, Άγιος Σαμωνάς και Άγιος Άβιβος), ζωγραφισμένη από τον ιερόγραφο Παύλο το 1663. Για τον λόγο αυτό ο οικισμός πήρε την ονομασία Άγιοι Ομολογητές, προς τιμής των τριών Αγίων. Τότε οικοδομήθηκε και στην περιοχή η ομώνυμη εκκλησία. Αξίζει να σημειωθεί ότι οι Άγιοι Ομολογητές δεν είχαν δράση στην Κύπρο, ούτε κατάγονταν από εκεί.

Ιστορία

Μέχρι το 1944 οι Άγιοι Ομολογητές αποτελούσαν ανεξάρτητο χωριό. Την 1η Ιανουαρίου 1944 ενσωματώθηκαν στον Δήμο Λευκωσίας. 
Την εποχή εκείνη αποτελούσε ένα μικρό χωριό μεταξύ του Πεδιαίου Ποταμού και της Λεωφόρου Δημοσθένη Σεβέρη, με χωματένιους δρόμους και πολλά χωράφια. 
Στους Αγίους Ομολογητές βρίσκεται το Προεδρικό Μέγαρο της Κύπρου. Πριν την ανεξαρτησία της Κύπρου, το κτίριο αποτελούσε το κυβερνείο, στο οποίο διέμενε ο Βρετανός Κυβερνήτης της Κύπρου την περίοδο της Αγγλοκρατίας. Για τον λόγο αυτό, ο πρώτος δρόμος της περιοχής που ασφαλτώθηκε ήταν η Λεωφόρος Αγίων Ομολογητών, αφού την χρησιμοποιούσε ο κυβερνήτης για να πηγαινοέρχεται στο κυβερνείο.
Μετά την τουρκική εισβολή του 1974, στην περιοχή κατασκευάστηκαν πολλές πολυκατοικίες. Ωστόσο, στον κεντρικό πυρήνα των Αγίων Ομολογητών διατηρούνται μέχρι σήμερα αρκετά στοιχεία παραδοσιακής αρχιτεκτονικής.
Κολπική μαρμαρυγή

Η Κολπική Μαρμαρυγή, ανήκει στις υπερκοιλιακές αρρυθμίες και είναι η πιο συχνή αρρυθμία της καρδιάς παγκοσμίως.Η γήρανση του πληθυσμού στην Ευρώπη και την Βόρεια Αμερική την κάνουν ιδιαίτερα συχνή ιδιαίτερα σε ηλικίες άνω των 60 ετών. Οι οικονομικές συνέπειες στους προϋπολογισμούς της υγείας καθώς και η πρόοδος τόσο της φαρμακοβιομηχανίας όσο και της επεμβατικής καρδιολογίας (ηλεκτροφυσιολογίας) ,έχει στρέψει τα φώτα της επιστήμης πάνω της.

Διάγνωση

Η διάγνωση της νόσου είναι πάντα ηλεκτροκαρδιογραφική (υπάρχουν ηλεκτροκαρδιογραφικά κριτήρια).

Κλινικά ευρήματα

Η κλινική εικόνα διαφέρει από ασθενή σε ασθενή και μπορεί να είναι εντελώς ασυμπτωματική (σε ηλικιωμένους συνήθως) έως αίσθημα παλμών (συνηθέστερα), δύσπνοια, αδυναμία, αίσθημα ζάλης.

Αιτιολογία

Η αιτιολογία διακρίνεται κυρίως σε καρδιαγγειακής αιτιολογίας βαλβιδοπάθεια, αρτηριακή υπέρταση, ισχαιμική καρδιακή νόσο, οξύ έμφραγμα του μυοκαρδίου κ.α. ή σε μη καρδιακής αιτιολογίας νόσους όπως θυρεοειδοπάθεια, πνευμονοπάθειες, αλκοολισμός, παχυσαρκία, σακχαρώδης διαβήτης κ.α.

Διαφοροδιάγνωση

Αυτή θα πρέπει να γίνει από άλλες κολπικές αρρυθμίες (κολπικό πτερυγισμό, πολυεστιακή κολπική ταχυκαρδία).

Επιπλοκές

Η Κολπική Μαρμαρυγή δεν είναι και τόσο αθώα όσο θα ήθέλαν να πιστεύουν οι καρδιολόγοι την δεκαετία του 80 και ίσως και του 90. Έχει βρεθεί ότι διπλασιάζει τον κίνδυνο θανάτου ανεξαρτήτως λόγου,διπλασιάζει τον καρδιαγγειακό κίνδυνο, πενταπλασιάζει την πιθανότητα νοσηλείας ενώ επταπλασιάζει τον κίνδυνο αγγειακού εγκεφαλικού επεισοδίου (75000 ΑΕΕ στην Αμερική τον χρόνο). Τέλος δεν πρέπει να ξεχνάμε και τις επιπλοκές που προκαλούνται από την φαρμακευτική αγωγή ή τις επεμβατικές θεραπευτικές τεχνικές.

Θεραπεία

Η θεραπεία περιλαμβάνει σε πρώτη φάση φαρμακευτική αντιμετώπιση σε συνάρτηση με τυχόν άλλα καρδιακά προβλήματα ή νόσους του ασθενούς, ενώ σε δεύτερη φάση σε μη ανταπόκριση κυρίως στην θεραπεία σε επεμβατικές νέες τεχνικές με όλο και πιο καλά αποτελέσματα.
Ο ακρογωνιαίος λίθος της θεραπείας παραμένουν για πολλά χρόνια τα αντιαρρυθμικά (διαφόρων κλάσεων) καθώς και η αντιπηκτική αγωγή (το γνωστό Sintrom) ή τα αντιαιμοπεταλιακά (Aspirin-Iscover/Plavix) αναλόγως του κινδύνου που διατρέχει ο ασθενής για επιπλοκές από την νόσο.
Διοργανώσεις Ε.Π.Σ. Αργολίδας 2012–13

Για την περίοδο 2012–13, η Ένωση Ποδοσφαιρικών Σωματείων Αργολίδας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Αργολίδας.
Το πρωτάθλημα κατέκτησε ο Τροιζηνιακός. Κυπελλούχος αναδείχθηκε ο Παναργειακός.
Παναθηναϊκός αμφορέας (Αρχαιολογικό Μουσείο Βερολίνου, αρ. 1832)

Περιγραφή

Η ζωφόρος του λαιμού είναι εντελώς μελανή. Στην έμπροσθεν όψη εικονίζεται η Αθηνά που φοράει χιτώνα αρχαϊκού ρυθμού. Είναι ζωγραφισμένος με σταυρούς, κύκλους και αστέρες. Η Αιγίδα είναι ερυθρή και έχει σχήμα ημισελήνου. Το σώμα της Αθηνάς είναι ζωγραφισμένο λευκό. Η ασπίδα της φέρει ερυθρό γοργόνειο με λευκή κόμη. Η όπισθεν όψη εικονίζει μια σκηνή αγώνα δρόμου. Τέσσερις γυμνοί δρομείς τρέχουν προς αριστερά. Ο μπροστινός φέρει γενειάδα και κοντά μαλλιά. Τα δάχτυλα του ενός ποδιού ακουμπούν το έδαφος, ενώ με το άλλο κάνει άλμα προς τα εμπρός. Οι δύο ακριανού δρομείς τρέχουν με το δεξί πόδι εμπρός, ενώ οι άλλοι δύο με το αριστερό. Και οι τέσσερις υψώνουν το δεξί χέρι.
Στοά Νικολούδη

Σύντομο ιστορικό

Ο σχεδιασμός της Στοάς έγινε το 1897 απ' τον Αλέξανδρο Νικολούδη, ο οποίος ήταν την εποχή εκείνη φοιτητής στη Σχολή Καλών Τεχνών των Παρισίων. Η κατασκευή της ολοκληρώθηκε το 1918. Το 1938 η Στοά ανακαινίστηκε και πήρε τη σημερινή της μορφή, καθώς από πάνω από αυτήν χτίστηκε το μέγαρο γραφείων που υπάρχει. Το 1944, αμέσως μόλις πέθανε ο Νικολούδης την ονόμασαν Στοά Νικολούδη, προς τιμήν του, όνομα το οποίο διατηρείται μέχρι σήμερα. Μέχρι το 1977, μέχρι που κατεδαφίστηκε το κτίριο της Alpha Bank, μέρος της στοάς ήταν κατειλημμένο από αυτό.
Τελευταία ανακαίνισή της έγινε το 2001.

Διατηρητέο μνημείο

Η απόφαση του Υπουργείου Πολιτισμού του 1995, 77 χρόνια μετά την κατασκευή της, χαρακτηρίζει ιστορικά διατηρητέο μνημείο και έργο τέχνης το κτίριο της οδού Ελευθερίου Βενιζέλου 31 μαζί με τη Στοά Νικολούδη, γιατί αποτελούν μαζί χαρακτηριστικό δείγμα του έργου του αρχιτέκτονα Αλέξανδρου Νικολούδη με αξιόλογη σύνθεση, λειτουργία και τυπολογία, από τα ελάχιστα που έχουν απομείνει από την εποχή του μεσοπολέμου. Τα χαρακτηρίζουν επίσης σημαντικά για τη μελέτη της ιστορίας της Αρχιτεκτονικής και την Αρχιτεκτονική και Πολεοδομική εξέλιξη της πόλης των Αθηνών.
Πανελλήνιο πρωτάθλημα ανώμαλου δρόμου γυναικών 1996

Το Πανελλήνιο πρωτάθλημα ανώμαλου δρόμου γυναικών 1996 διεξήχθη στις 18 Φεβρουαρίου στο Λιτόχωρο. Πρωταθλήτρια αναδείχθηκε η Θεώνη Κωστοπούλου του Πανιωνίου (απόσταση 4.000μ), ενώ πρωταθλητής σύλλογος αναδείχθηκε ο Κάδμος Θηβών για πρώτη φορά στην ιστορία του θεσμού. Παράλληλα, έγιναν τα πανελλήνια πρωταθλήματα μικρών ηλικιών.
872 Χόλντα

Φυσικά χαρακτηριστικά

Η μέση διάμετρος της Χόλντα εκτιμάται σε 30,04 χιλιόμετρα. O φασματικός τύπος της είναι X, ενώ το άλβεδό της είναι 0,213. Η Χόλντα περιστρέφεται γύρω από τον εαυτό της μία φορά κάθε 7 ώρες και 12 λεπτά.
Κύπελλο Ελλάδος υδατοσφαίρισης ανδρών 2012

Την σεζόν 2011-2012 η τελική φάση του Κυπέλλου Ελλάδος υδατοσφαίρισης ανδρών διεξήχθη στο Αργοστόλι στις 18 και 19 Μαΐου 2012. Δεν έγινε μικρός τελικός. Κυπελλούχος αναδείχθηκε ο Ναυτικός Όμιλος Βουλιαγμένης.

Φάιναλ φόρ

Έγινε στο Αργοστόλι στις 18 και 19 Μαΐου 2012.
Γκραντ Οτέλ (ταινία)

Υπόθεση

Μεσοπόλεμος, Βερολίνο, Γκραντ Οτέλ, "Κόσμος έρχεται, κόσμος φεύγει, τίποτα ποτέ δε συμβαίνει..." όπως παρατηρεί ειρωνικά ο γιατρός Ότενσλαγκ (Λιούις Στόουν) στην αρχή και το τέλος της ταινίας. Κι όμως αυτή τη φορά κάτι συμβαίνει, καθώς οι μοίρες των ηρώων της ταινίας διασταυρώνονται μέχρι την τελική κορύφωση. Άνθρωποι με διαφορετικές ιστορίες από διαφορετικές κοινωνικές τάξεις γνωρίζονται και η προσωπικές ιστορίες τους γίνονται μία. Μια μπαλαρίνα (Γκρέτα Γκάρμπο) που απέτυχε να κερδίσει το κοινό στην τελευταία της παράσταση κι έχει πέσει σε κατάθλιψη ερωτεύεται έναν απένταρο βαρώνο (Τζον Μπάριμορ), ο οποίος επιχείρησε να τη ληστέψει. Ο βαρώνος εν άγνοιά της φλερτάρει ταυτόχρονα με τη στενογράφο (Τζόαν Κρόφορντ) ενός αδίστακτου επιχειρηματία (Γουάλας Μπίρι) καθώς ο πρώην λογιστής του επιχειρηματία (Λάιονελ Μπάριμορ), ο οποίος πρόκειται να πεθάνει, θέλει πριν γίνει αυτό να ζήσει τη ζωή των πλουσίων.
Μανώλης Δεστούνης

Βιογραφικό

Σπούδασε στη Δραματική Σχολή Αθηνών Γ. Θεοδοσιάδη.
Νεμπόισα Κρουπνίκοβιτς

Βιογραφικό

Ο Νεμπόισα Κρουπνίκοβιτς γεννήθηκε στις 15 Αυγούστου 1973 στην πόλη Ποζέγκα (Požega) της δυτικής Σερβίας. Ξεκίνησε το ποδόσφαιρο στον Ερυθρό Αστέρα και συνέχισε στη Ραντνίσκι Βελιγραδίου. Το 1993 ήρθε στον Πανιώνιο, με τον οποίο έκανε ένα πλήρες πρωτάθλημα και αναδείχθηκε πρώτος σκόρερ του συλλόγου με 9 γκολ. Ακολούθως, επέστρεψε στον Ερυθρό Αστέρα για δυο σεζόν και στη συνέχεια περιπλανήθηκε σε διάφορες χώρες και ομάδες: Σταντάρ Λιέγης στο Βέλγιο, Γκάμπα Οζάκα Ιαπωνίας και Μπαστιά Γαλλίας. Το 1999 έπαιξε για πρώτη φορά στη Γερμανία, στην Κέμνιτσερ, για να παραμείνει ως το 2006 παίζοντας στην Μπουντεσλίγκα με το Ανόβερο και την Αρμίνια Μπίλεφιλντ. Μεσολάβησε ένα έτος στην γιαπωνέζικη Ιτσιχάρα και επέστρεψε στη Γερμανία, στην Παντερμπόρν, τελευταίο σταθμό της μακροχρόνιας περιπλάνησής του.
Βασίλειος Χατζηιωαννίδης

Πολιτική καριέρα

Γεννήθηκε στον Άγιο Παύλο Νάουσας. Προτού γίνει βουλευτής, υπηρέτησε ως δημοτικός σύμβουλος στη Νάουσα και ως πρόεδρος του δημοτικού συμβουλίου (1990-94). Στις δημοτικές εκλογές του 1994 υποστήριξε το συνδυασμό του Πολάκη και ήρθε 1ος σε σταυρούς προτίμησης (743). Κατά τα φοιτητικά του χρόνια ανέπτυξε συνδικαλιστική δράση. Έγινε βουλευτής με το ΠΑΣΟΚ μετά τις εκλογές που διεξήχθησαν στις 22 Σεπτεμβρίου 1996. Συγκεκριμένα, αντικατέστησε τον Αθανάσιο Γεωργιάδη στις 28 Μαΐου 1997, λόγω έκπτωσης του τελευταίου από το βουλευτικό αξίωμα.
Ήταν μέλος της Διαρκούς Επιτροπής Παραγωγής και Εμπορίου στη Βουλή.

Θάνατος

Ο Βασίλης Χατζηιωαννίδης απεβίωσε από ανακοπή της καρδιάς, σε ηλικία 73 ετών και κηδεύτηκε στις 17 Μαρτίου 2012 στον ιερό ναό Αγίου Μηνά Νάουσας. Ήταν παντρεμένος με την Ελευθερία Ρίζου και απέκτησαν 2 παιδιά.
Διεθνές ποδόσφαιρο εκτός ΦΙΦΑ

Η ΦΙΦΑ είναι ο διεθνής οργανισμός όσον αφορά το ποδόσφαιρο, επιφορτισμένος με την εποπτεία του αθλήματος σε παγκόσμιο επίπεδο και με τη διεξαγωγή διεθνών αγώνων. Ωστόσο, ορισμένες διεθνείς ποδοσφαιρικές αναμετρήσεις λαμβάνουν χώρα εκτώς της δικαιοδοσίας της. Αυτοί οι αγώνες περιλαμβάνουν υπο-εθνικές οντότητες, όπως αποικίες, νησιά ή αυτόνομες περιφέρειες. Στα συγκεκριμένα ποδοσφαιρικά παιχνίδια συμμετέχουν και κράτη με περιορισμένη διεθνή αναγνώριση τα οποία και δεν πληρούν τις προυποθέσεις για την ένταξή τους στη FIFA. Υπάρχει, επίσης, ένας περιορισμένος αριθμός κρατών, των οποίων οι εκάστοτε ποδοσφαιρικές ομοσπονδίες δεν είναι συνδεδεμένες με τη ΦΙΦΑ. Ιστορικά, ορισμένες διοργανώσεις πραγματοποιήθηκαν έξω από την αιγίδα της ΦΙΦΑ.
1123 Σαπλεΰα

Φυσικά χαρακτηριστικά

Τα φυσικά χαρακτηριστικά της Σαπλεΰας είναι άγνωστα. Επίσης, δεν είναι με βεβαιότητα γνωστό αν και με ποια περίοδο περιστρέφεται η Σαπλεΰα γύρω από τον εαυτό της, ωστόσο το 1997 προτάθηκε από τους Wisniewski et al. μία περίοδος 15 ως 25 ωρών.